**Daugavpils pilsētas domes 2016.gada 9.februāra saistošo noteikumu Nr.5**

**“Grozījumi Daugavpils pilsētas domes 2010.gada 11.novembra saistošajos noteikumos Nr.39 “Līdzfinansējums energoefektivitātes pasākumu veikšanai daudzdzīvokļu dzīvojamās mājās”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Nodrošinot sniegtā valsts atbalsta komercdarbībai likumību un saderīgumu ar Eiropas Savienības iekšējo tirgu, saistošajos noteikumos ir nepieciešams iekļaut valsts atbalsta nosacījumus attiecībā uz dzīvokļu īpašniekiem – saimnieciskās darbības veicējiem, kas pretendē uz atbalstu, kas ir kvalificējams kā komercdarbības atbalsts, t.i., *de minimis* atbalsta nosacījumus atbilstoši Eiropas Komisijas 2013.gada 18.decembra Regulai (ES) Nr.[1407/2013](http://eur-lex.europa.eu/eli/reg/2013/1407?locale=LV) par Līguma par Eiropas Savienības darbību 107. un 108.panta piemērošanu *de minimis.* Atbilstoši Komercdarbības atbalsta likuma 10.panta pirmajai daļaiikvienu atbalsta programmu atbalsta sniedzējs iesniedz sākotnējai izvērtēšanai Finanšu ministrijā. Ievērojot Finanšu ministrijas 09.09.2016. vēstulē Nr.18-04/4913 „Par valsts atbalsta regulējuma ievērošanu, izstrādājot papildu atbalsta pasākumus energoefektivitātes paaugstināšanas pasākumu veikšanai daudzdzīvokļu dzīvojamās mājās” un 30.01.2017. vēstulē Nr.18-0/789 „Par saistošo noteikumu izvērtēšanu” norādīto, nepieciešams sagatavot saistošo noteikumu grozījumus. Atbilstoši likuma "Par palīdzību dzīvokļa jautājumu risināšanā" 27.2 panta otrās daļas 4.punktam, pašvaldība var sniegt palīdzību dzīvojamās mājas īpašniekam (īpašniekiem) vai dzīvokļu īpašniekiem, piešķirot finansējumu energoefektivitātes pasākumu veikšanai dzīvojamā mājā. Minētā panta piektā daļa satur deleģējumu pašvaldībai izdot saistošos noteikumus par kārtību, kādā tiek sniegta attiecīgā palīdzība, un palīdzības apmēru.  |
| 2. Īss projekta satura izklāsts |  Saistošie noteikumi papildināti ar noteikumiem par valsts atbalsta regulējuma ievērošanu, piešķirot pašvaldības līdzfinansējumu energoefektivitātes paaugstināšanas pasākumu veikšanai daudzdzīvokļu dzīvojamās mājās. Ar grozījumiem paredzēti jauni pašvaldības atbalsta veidi, proti - 30% apmērā no faktiskajām izmaksām dzīvojamās mājas ārdurvju bloku un logu atjaunošanas un nomaiņas darbiem koplietošanas telpās; 50% apmērā no faktiskajām izmaksām karstā ūdens un siltumapgādes sistēmas cauruļu siltināšanas darbiem; 25% apmērā no faktiskajām izmaksām jumta seguma atjaunošanas darbiem; 30% apmērā, ja vienlaicīgi ar jumta seguma atjaunošanas darbiem tiek veikta arī dzīvojamās mājas bēniņu siltināšana. Līdzfinansējuma piešķiršanai šiem pasākumiem dzīvojamās mājas pārvaldīšanas tiesību nodošana dzīvokļu īpašnieku sabiedrībai vai pilnvarotai personai nav nepieciešama.  |
| 3. Informācija par plānoto projekta ietekmi uz pašvaldības budžetu | Līdzfinansējums tiek piešķirts apstiprinātā pašvaldības budžeta ietvaros. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms |
| 5. Informācija par administratīvajām procedūrām | Administratīvās procedūras netiek mainītas. *De minimis* atbalsta pretendentiem papildus būs jāiesniedz normatīvajos aktos noteiktās formas un satura aizpildītu *de minimis* atbalsta uzskaites veidlapu. |
| 6. Informācija par konsultācijām ar privātpersonām | Grozījumi sagatavoti, ievērojot dzīvokļu īpašnieku izteiktos lūgumus. |

Domes priekšsēdētājs *(personiskais paraksts)* J.Lāčplēsis